Taivaanvuohi
Taivaanvuohi on 23–28 senttimetriä pitkä ja sen siipien kärkiväli on 39–45 senttimetriä. Sillä on pitkä, noin 7 senttimetrin pituinen nokka. Taivaanvuohella on lyhyet jalat ja se on ruumiinmuodoltaan pullea. Taivaanvuohi on yleisväritykseltään ruskeankirjava. Selässä sillä on vaaleita pitkittäisjuovia. Eroina heinäkurppaan taivaanvuohella on valkoinen vatsa sekä leveä ja vaalea siiven takareuna. Päässä on vaalea keskijuova erona jänkäkurppaan verrattuna.
Teksasinvireo
Teksasinvireo ("Vireo atricapilla") on pohjoisamerikkalainen varpuslintu. Sen esiintymisalue käsittää Yhdysvaltain eteläosan Oklahomasta Teksasiin, sekä Pohjois-Meksikon. Se on muuttolintu, joka talvehtii pääasiassa Meksikon Tyynenmeren puoleisessa osassa. Samuel Washington Woodhouse kuvaili lajin holotyypin Teksasin Devil's Riveriltä vuonna 1852.